Arturs Neikšāns

Arturs Neikšāns (dzimis  Valkā) ir Latvijas starptautiskais lielmeistars šahā, pieckārtējs Latvijas čempions, viens no vadošajiem Latvijas šahistiem, FIDE akreditēts treneris, autors un augstākā līmeņa šaha sacensību komentētājs.

 Biogrāfija 
Dzimis 1983. gada 16. martā Valkā, Arturs Neikšāns šahu sāka spēlēt salīdzinoši vēlu, tikai 9 gadu vecumā, 11 gadu vecumā izcīnot 1. sporta klasi, 13 gados meistarkandidāta titulu, 16 gados nacionālā meistara titulu, bet 18 gados — starptautiskā meistara titulu. 1999. gadā 16 gadu vecumā A. Neikšāns uzvarēja Latvijas vīriešu čempionātā, kļūstot par visu laiku jaunāko Latvijas čempionu, par vairākiem mēnešiem pārspējot Mihaila Tāla uzstādīto rekordu tālajā 1953. gadā.

200px|left|thumb|Arturs Neikšāns 2019. gadā Karlsrūe
Pabeidzot Jelgavas 4. vidusskolu, A. Neikšāns aktīvo šahu praktiski pameta, dodot priekšroku karjerai, un pēc maģistra grāda iegūšanas sabiedriskajās attiecībās (2007) viņš galvenokārt strādāja komunikācijas zinātņu jomā, tostarp Latvijas Republikas Izglītības un zinātnes ministrijā, kā arī laikrakstā “Jelgavas Vēstnesis”. 27 gadu vecumā A.Neikšānam sekoja negaidīts karjeras pavērsiens, kad 2010. gada rudenī viņam tika piedāvāts uzņemties Rīgas Šaha skolas izlases trenera pienākumus, aizvietojot negaidīti aizsaulē aizgājušā lielmeistara Jāņa Klovāna pienākumus, tādējādi atgriežoties aktīvā šaha apritē.

Ikdienas darbs ar šahu tobrīd starptautiskajam meistaram A. Neikšānam deva ieguldījumu arī personiskajā izaugsmē — bija nepieciešams vien mazliet vairāk par gadu, lai izcīnītu visas 3 lielmeistara normas un līdz ar to arī lielmeistara titulu, to iegūstot vien 28 gadu vecumā, kas priekš profesionāliem šahistiem ir salīdzinoši vēls vecums. 2012. gadā tika iegūts arī FIDE trenera tituls, bet 2016. gada decembrī viņa reitings sasniedza atzīmi 2631.

 Nozīmīgākie personiskie sasniegumi 

 Pieckārtējs Latvijas čempions (1999, 2011, 2015, 2019, 2025);
 Summer Chess Classic C turnīrs, ASV — 1.vieta (2019);
 Ilmara Rauda piemiņas turnīrs, Igaunija — 1.vieta (2015, 2020);
 Prezidenta 2. kausa izcīņa, Rīga — 1.vieta (2019);
 RTU Open 2016 A turnīrs, Rīga — dalīta 1.vieta, 3.vieta pēc papildrādītājiem (2016);
 Liepājas rokāde 2016, superturnīrs, Liepāja — dalīta 1.vieta, 2.vieta pēc papildrādītājiem;
 5. Vladimira Petrova memoriāls Jūrmalā — dalīta 1.vieta ar Vasiļu Ivančuku, Lūku van Veli un Aleksandru Šabalovu, 4.vieta pēc papildrādītājiem;
 9. Vunzīdeles šaha festivāls (Vācija) — 1.vieta (2015);
 Liepājas rokāde 2009, open turnīrs, Liepāja — 1.vieta (2009);
 Septiņas reizes pārstāvēta Latvija Pasaules šaha olimpiādēs (2000, 2006, 2012, 2014, 2016, 2018, 202445th Chess Olympiad Budapest 2024 Open);
 Divas reizes pārstāvēta Latvija Eiropas komandu šaha čempionātos (1999, 2011);
 2021. gada novembrī Rīgā ierindojies 92. vietā 2021. gada "FIDE Chess.com Grand Swiss" turnīrā.2021 FIDE Chess.com Grand Swiss

 Trenera darbs 
No 2010.gada līdz 2021. gada rudenim A. Neikšāns bija izlases treneris Rīgas Šaha skolā, ikdienā strādājot ar talantīgākajiem jaunajiem Latvijas šahistiem, tostarp Ņikitu Meškovu, Tomu Kantānu, Lauru Roguli, Katrīnu Šķiņķi, Elizabeti Limanovsku, Dmitriju Tokranovu un citiem. Daļa no viņiem vēlāk paši kļuva par lielmeistariem un par Latvijas izlases kodolu. 2021. gada oktobrī īsi pirms starta FIDE Chess.com Grand Swiss A. Neikšāns pameta darbu Rīgas Šaha skolā, taču turpina trenēt privāti.

 Autora darbs 
2018. gadā Arturs Neikšāns uzsāka sadarbību ar vienu no vadošajiem tiešsaistes šaha apmācības portāliem Modern Chess, sarakstot četras populāras teorētiskas datubāzes:

 Moscow Variation against the Sicilian — Complete Repertoire against 2...d6.
 Rossolimo Variation against the Sicilian — Complete Repertoire against 2...Nc6
 Baltic variation against the Sicilian — Complete Repertoire against 2...e6 and sidelines
 Positional Repertoire against the Caro-Kann
 2021. gada jūlija beigās Chessable publicēja pirmo Artura Neikšāna lekciju kursu: Lifetime Repertoires: Reversed Sicilian.

 Komentēšana un straumēšana 
Paralēli ikdienas trenera darbam Rīgas Šaha skolā A. Neikšāns ir kļuvis arī par starptautisku šaha turnīru komentētāju angļu un krievu valodās:

 ACP kausa izcīņa (2013);
 Latvijas Dzelzceļa Open (2014);
 2017. gada Eiropas individuālais šaha čempionāts sievietēm;
 FIDE World Chess Grand Prix, Rīgas posms (2019).
 Bīles starptautiskais šaha festivāls (2021)
 RTU Open 2021
 Kopš 2020. gada aprīļa A. Neikšāns ir uzsācis straumēšanu Twitch platformā, veicot regulāras tiešraides vairākas reizes nedēļā.

 Atsauces 

 Ārējās saites 

  šahista profils vietnē FIDE.com
  šahista profils vietnē chessgames.com
  šahista profils vietnē 365chess.com
  šahista profils vietnē chesstempo.com
  šahista profils vietnē olimpbase.org (Pasaules šaha olimpiādes)
  šahista profils vietnē olimpbase.org (Eiropas šaha komandu čempionāti)
  šahista profils vietnē olimpbase.org (Pasaules pilsētu šaha komandu čempionāti)

Kategorija:1983. gadā dzimušie
Kategorija:Valkā dzimušie
Kategorija:Latvijas šahisti